CELEX: C2006/261/25
Language: da
Date: 2006-10-28 00:00:00
Title: Sag C-363/06 P: Appel iværksat den 6. september 2006 af Comunidad Autónoma de Valencia — Generalidad Valenciana til prøvelse af kendelse afsagt den 5. juli 2006 af Retten i Første Instans (Anden Afdeling) i sag T-357/05, Comunidad Autónoma de Valencia — Generalidad Valenciana mod Kommissionen for De Europæiske Fællesskaber

28.10.2006   
            
            
               DA
            
            
               Den Europæiske Unions Tidende
            
            
               C 261/14
            
         Appel iværksat den 6. september 2006 af Comunidad Autónoma de Valencia — Generalidad Valenciana til prøvelse af kendelse afsagt den 5. juli 2006 af Retten i Første Instans (Anden Afdeling) i sag T-357/05, Comunidad Autónoma de Valencia — Generalidad Valenciana mod Kommissionen for De Europæiske Fællesskaber
   (Sag C-363/06 P)
   (2006/C 261/25)
   Processprog: spansk
   Parter
   
      Appellant: Comunidad Autónoma de Valencia — Generalidad Valenciana (ved letrado J.V. Sánchez-Tarazaga Marcelino samt abogados C. Fernández Vicién og I. Moreno-Tapia Rivas)
   
      Den anden part i appelsagen: Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               Det erklæres, at den foreliggende sag kan antages til realitetsbehandling og er begrundet.
            
         
               —
            
            
               Kendelsen afsagt af Retten i Første Instans den 5. juli 2006 ophæves.
            
         
               —
            
            
               Sagen hjemvises til Retten i Første Instans, med henblik på at denne antager den oprindeligt anlagte sag til realitetsbehandling og fortsætter behandlingen af sagen.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger for denne instans.
            
         Anbringender og væsentligste argumenter
   Den foreliggende appel er støttet på følgende anbringender:
   
                
            
            
               Retten har begået en retlig fejl, idet den har tilsidesat EF-traktaten, navnlig protokollen vedrørende statutten for Domstolen, der er knyttet til traktaten om oprettelse af Det Europæiske Fællesskab (og som i henhold til EF-traktatens artikel 311 udgør en integrerende del af sidstnævnte) og nærmere bestemt statuttens artikel 19, som fastsætter kriterierne for det, der gælder for parternes juridiske repræsentation for Fællesskabets retsinstanser.
            
         
                
            
            
               Retten har tilsidesat væsentlige formelle krav til den anvendte procedure ved i modstrid med artikel 44, stk. 6, i Rettens procesreglement ikke at give sagsøgeren mulighed for berigtigelse, ved urigtigt at anvende artikel 111 i denne sag og ved ikke at høre sagsøgeren, før den erklærede, at sagen ikke kunne antages til realitetsbehandling, hvilket er i modstrid med kontradiktionsprincippet, som gælder for enhver sag.
            
         
                
            
            
               Retten har tilsidesat princippet om forbud mod forskelsbehandling ved at nægte Generalidad Valencianas »letrado« en rettighed, som i tidligere sager har været uomtvistet for partsrepræsentanter, der har givet møde for Fællesskabets retsinstanser i samme egenskab som denne advokat.